**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ**

**ԱՊՐԻԼԻ 10-Ի N 378-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1.ՀՀ ֆինանսների նախարարություն | 19.08.2022թ. |
| N 01/8-2/14630-2022 |
| ՀՀ ֆինանսների նախարարությունը քննարկել է Ձեր 04.08.2022թ. NԳՍ//20564-2022 գրությամբ ներկայացված՝ «Հայաստանի Հանրապետության կառավարության 2014 թվականի ապրիլի 10-ի N 378-Ա որոշման մեջ փոփոխություններ կատարելու մասին» ՀՀ կառավարության որոշման նախագիծը, որով նախատեսվում է ՀՀ կառավարության 10.04.2014թ. թիվ 378-Ա որոշմամբ՝ Պետական գույքի կառավարման կոմիտեին ամրացված Երևան քաղաքի Արշակունյաց 2ա (ներկայումս՝ Արշակունյաց պող. 4) և Իսահակյան 28 շենք, թիվ 3 շինություն հասցեներում գտնվող շենքերից անհատույց օգտագործման իրավունքով մի շարք հասարակական կազմակերպություններին հանձնված տարածքների ժամկետների երկարաձգում (որոշմամբ նախատեսված 9 հասարակական կազմակերպության փոխարեն նախագծով նախատեսվում է 4 հասարարական կազմակերպության հանձնված տարածքների ժամկետների երկարաձգում) և հայտնում է, որ սկզբունքային առաջարկություններ չունի:  Միաժամանակ հայտնում ենք, որ նախկինում Ձեր կողմից շրջանառության մեջ է դրվել «Հայաստանի Հանրապետության կառավարության 2011 թվականի փետրվարի 17-ի «Պետական սեփականություն հանդիսացող անշարժ գույքի անհատույց օգտագործման տրամադրման կարգը և պայմանները հաստատելու մասին» N 304-Ն որոշման մեջ փոփոխություն կատարելու և Հայաստանի Հանրապետության կառավարության 2013 թվականի սեպտեմբերի 19-ի N 1073-Ն որոշումն ուժը կորցրած ճանաչելու մասին» ՀՀ կառավարության որոշման նախագիծը՝ պայմանավորված պետական գույքը (տարածքները) անհատույց օգտագործման տրամադրելու դեպքում հստակ պայմանների, ինչպես նաև գործարար ծրագրերի օրինակելի ձևում կատարման տեսանկյունից իրատեսական պահանջներ և պայմաններ սահմանելու ու ստանձնած պարտավորությունների կատարման նկատմամբ գործուն վերահսկողություն իրականացնելու և միասնական կարգավորումներով ներկայացնելու անհրաժեշտությամբ։  Ելնելով վերոգրյալից, ինչպես նաև կարևորելով պետական գույքի օգտագործման թափանցիկության ապահովումը և արդյունավետության բարձրացումը՝ առաջարկում ենք հետամուտ լինել վերոնշյալ նախագծի շրջանառության և օրենսդրությամբ սահմանված կարգով ՀՀ կառավարության հաստատման ներկայացմանը: | Ընդունվել է ի գիտություն:  Միաժամանակ հայտնում ենք, որ մնացած 5 կազմակերպությունները չեն ներառվել Նախագծում, քանի որ վերջիններիս հետ կնքված պայմանագրերը լուծվել են:  Միաժամանակ տեղեկացնում ենք, որ Նախագիծը խմբագրվել է, մասնավորապես՝ 4-րդ կազմակերպությունը՝ «ՀՀ պատերազմի-զինված ուժերի, աշխատանքի և իրավապահ մարմինների վետերանների միավորում» Կենտրոնի մասնաճյուղ հասարակական կազմակերպությունը ևս հանվել է Նախագծից, քանի որ Նախագծում ներառելու նպատակով՝ վերջինիս կողմից տարածքի շուկայական արժեքի գնահատման հաշվետվությունը չի ներկայացվել: |
| 2. ՀՀ կրթության, գիտության, մշակույթի և սպորտի նախարարություն | 09.08.2022թ. |
| N 01/20.1/19139-2022 |
| Հայտնում ենք, որ ՀՀ կրթության, գիտության, մշակույթի և սպորտի նախարարությունը «Հայաստանի Հանրապետության կառավարության 2014 թվականի ապրիլի 10-ի N 378-Ա որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունի:  Միաժամանակ տեղեկացնում ենք, որ ՀՀ Երևան քաղաքի Իսահակյան 28 շենքը որպես հանրապետական նշանակության հուշարձան ընդգրկված է ՀՀ կառավարության 2004 թվականի հոկտեմբերի 7-ի N 1616-Ն որոշմամբ հաստատված Երևան քաղաքի պատմության և մշակույթի անշարժ հուշարձանների պետական ցուցակում (պետ. ցուցիչ` 1.6.67), ուստի նախարարությունը չի առարկում նշյալ շենքում անհատույց օգտագործման իրավունքով տարածք տրամադրելը՝ շենքում վերակառուցման աշխատանքները բացառելու պայմանով: | Ընդունվել է ի գիտություն |
| 3. ՀՀ կադաստրի կոմիտե | 04.08.2022թ. |
| N ՍԹ/8743-2022 |
| Ի պատասխան ՀՀ տարածքային կառավարման և ենթակառուցվածքների նախարարի 2022 թվականի օգոստոսի 4-ի N ԳՍ//20564-2022 գրության՝ հայտնում ենք, որ «Հայաստանի Հանրապետության կառավարության 2014 թվականի ապրիլի 10-ի N 378-Ա որոշման մեջ փոփոխություններ կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունենք: | Ընդունվել է ի գիտություն |
| 4. ՀՀ վարչապետի աշխատակազմի իրավաբանական վարչություն | 26.09.2022թ. |
| N 02/16.3/31164-2022 |
| Նախագծի 1-ին կետով նախատեսվում է 2014 թվականի ապրիլի 10-ի N 378-Ա որոշման հավելվածը շարադրել նոր խմբագրությամբ, որի արդյունքում համապատասխան կազմակերպություններին *մինչև 2019 թվականը* տրամադրված գույքի օգտագործման ժամկետները երկարաձգվում են: Սակայն պարզաբանման կարիք ունի այն հարցը, թե 2019 թվականից հետո ինչ հիմնավորմամբ է տվյալ գույքը օգտագործվել նշված կազմակերպությունների կողմից: Միևնույն ժամանակ, հավելվածի նոր խմբագրության պայմաններում մի շարք կազմակերպություններ դուրս են մնում որոշման կարգավորման շրջանակներից, որի պարագայում պարզ չէ, թե ինչ հետագա կարգավիճակ է ունենալու տվյալ կազմակերպություններին տրամադրված գույքը: | Ընդունվել է ի գիտություն:  2019 թվականից հետո գույքն օգտագործվել է նշված կազմակերպությունների կողմից՝ հիմք ընդունելով ՀՀ քաղաքացիական օրենսգրքի 685-րդ հոդվածն ու 624-րդ հոդվածի 2-րդ մասը, համաձայն որոնց եթե պայմանագրի ժամկետի ավարտից հետո վարձակալը, վարձատուի առարկությունների բացակայությամբ, շարունակում է օգտվել գույքից, պայմանագիրը ճանաչվում է վերսկսված` նույն պայմաններով անորոշ ժամկետով: Միաժամանակ հայտնում ենք, որ մնացած 5 կազմակերպությունները չեն ներառվել Նախագծում, քանի որ վերջիններիս հետ կնքված պայմանագրերը լուծվել են:  Միաժամանակ տեղեկացնում ենք, որ Նախագիծը խմբագրվել է, մասնավորապես՝ 4-րդ կազմակերպությունը՝ «ՀՀ պատերազմի-զինված ուժերի, աշխատանքի և իրավապահ մարմինների վետերանների միավորում» Կենտրոնի մասնաճյուղ հասարակական կազմակերպությունը ևս հանվել է Նախագծից, քանի որ Նախագծում ներառելու նպատակով՝ վերջինիս կողմից տարածքի շուկայական արժեքի գնահատման հաշվետվությունը չի ներկայացվել: |